Johnston Murray

Johnston MURRAY (naskiĝis la 21-an de julio 1902 en Emet, Kantono Johnston, Teritorio Oklahomo; mortis la 16-an de aprilo 1974 en Oklahoma City, Oklahomo) estis usona politikisto kaj la 14-a guberniestro de la subŝtato Oklahomo de 1951 ĝis 1955. Li estis la filo de William H. Murray, kiu funkciis kiel Guberniestro de Oklahomo de 1931 ĝis 1935. Same kiel lia patro, Johnston Murray estis membro de la Demokrata Partio.

Murray laboris interalie en la naftoindustrio. En 1946, li diplomiĝis ĉe la Universitato de Oklahoma City kun jurgrado kaj poste praktikis juron. En la guberniestra elekto de 1950, li venkis la respublikanan Jo D. Ferguson kaj la sendependan kandidaton Mickey Harrell. Murray sukcedis Roy J. Turner kiel Guberniestro de Oklahomo en 1951 kaj estis sukcedita en 1955 de Raymond D. Gary.

Murray estis la unua el ĉiuj guberniestroj de indiana deveno. Lia patrino, Mary Alice Hirrell, estis civitano de la ĉikasaa nacio (d:Q3336808). Lia patro, William Murray, ankaŭ estis civitano de la ĉikasaa nacio per geedzeco. Murray Sr. estis jura konsilisto de la guberniestro de la ĉikasaa nacio, Douglas Johnston, kaj poste plenumis plurajn politikajn postenojn post kiam Oklahomo fariĝis ŝtato, inkluzive de tio kiel la naŭa guberniestro de Oklahomo.

 Referencoj 

 Eksteraj ligiloj 

 Nacia Guberniestra Asocio
 Oklahomo Historia Societo

Kategorio:Usonaj politikistoj
Kategorio:Guberniestroj de Oklahomo